पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की गंभीरता के कारण वेतन समझौता व अन्य मांगाें को लेकर 6 मई काे घोषित हड़ताल को स्थगित की गई। देशभर में कोरोना संक्रमण के समय में भिलाई, बोकारो, दुर्गापुर, राउरकेला सहित सभी इस्पात संयंत्र द्वारा आपूर्ति किये जा रहे आॅक्सीजन सप्लाई लाखों लोगों की जीवन रक्षा करने में उपयोग किया जा रहा है।
ऐसे कठिन समय में हड़ताल को आगे बढ़ाते हुए इस समय स्थगित किया गया। इसी संदर्भ में स्थानीय बीएसपी गेस्ट हाउस में एसडीएम ऋषिकेश तिवारी की अध्यक्षता में बीएसपी प्रबंधन व संयुक्त ट्रेड यूनियन एसकेएमएस व सीटू की बैठक हुई। बीएसपी प्रबंधन की ओर से मुख्य महाप्रबंधक खदान तपन सूत्रधार व उप महाप्रबंधक कार्मिक प्रतापशेखर नायक उपस्थित रहे। बैठक में दोनों यूनियन द्वारा वेतन समझौता पर प्रबंधन के नकारात्मक रवैया व कोरोना से मृत कर्मचारी के आश्रित को अनुकंपा नियुक्ति तथा क्षतिपूर्ति राशि पर अब तक कोई निर्णय नहीं लेने को लेकर राेष व्यक्त किया। सहायक श्रमायुक्त रायपुर अखिलेश राय ने भिलाई इस्पात संयंत्र तथा खदान के सभी यूनियनों व बीएसपी प्रबंधन की ऑऩलाइन बैठक की। देशभर में कोरोना संक्रमण के चलते हड़ताल को स्थगित करने का आह्नान किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn